Diari Oficial de la Generalitat Valenciana


Sumari del DOGV 9603, del 25-05-2023 (2023/5296)

RESOLUCIÓ de 12 de maig de 2023, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades (AVALEM JOVES), en el marc del Sistema Nacional de Garantia Juvenil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5296


Data del document
:   12-05-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

RESOLUCIÓ de 12 de maig de 2023, del director general de LABORA Servei Valencià d'Ocupació i Formació, per la qual es dona publicitat al fons que finançarà les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades (AVALEM JOVES), en el marc del Sistema Nacional de Garantia Juvenil. [2023/5296]  
En el Diari Oficial de la Generalitat Valenciana d'1 de març de 2021 es va publicar la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades (AVALEM JOVES), en el marc del Sistema Nacional de Garantia Juvenil.  
En aquesta resolució es disposa que aquestes subvencions es finançaran amb càrrec al capítol 4, codi de línia S7954000, del subprograma 322.51, Foment d'ocupació, per un import global màxim estimat d'1.500.000 euros, fons propis de la Generalitat susceptibles de cofinançament a través del Programa operatiu d'Ocupació Juvenil per al període 2014-2020 (CCI 2014ES05M9P001) o qualsevol altre fons de la Unió Europea.  
Com en la mateixa resolució es fa referència, aquesta convocatòria està executant en un període de transició entre dos períodes de programació i en un moment en què la Unió Europea impulsa nous instruments destinats a pal·liar els efectes derivats de la crisi sanitària i afavorir la recuperació econòmica, per la qual cosa la referència als diferents reglaments i fons europeus ha d'entendre's efectuada sense perjudici que aquesta actuació resulte susceptible de cofinançament per qualsevol altre fons que puga aprovar la Unió Europea.  
Per decisió d'execució de la Comissió de 19 de desembre de 2022 va ser aprovat el programa «FSE+ Comunitat Valenciana» per al període comprés entre l'1 de gener de 2021 i el 31 de desembre de 2027, amb la finalitat de rebre ajuda del Fons Social Europeu Plus en el marc de l'objectiu d'inversió en ocupació i creixement per a la regió de la Comunitat Valenciana d'Espanya CCI2021ES05SFPR015.  
Les ajudes que es concedeixen a través de la Resolució de 30 de desembre de 2020 anteriorment referida han sigut incloses en el programa «FSE+ Comunitat Valenciana 2021-2027», per la qual cosa seran finançades per FSE+ en un 60 %.  
Així, aquestes ajudes han de sotmetre's al que s'estableix en el Reglament (UE) 2021/1060 del Parlament Europeu i del Consell de 24 de juny de 2021 pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a aquests fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats i en el Reglament (UE) 2021/1057 del Parlament Europeu i del Consell de 24 de juny de 2021 pel qual s'estableix el Fons Social Europeu Plus (FSE+) i pel qual es deroga el Reglament (UE) núm. 1296/2013.  
Per això, els punts i i j de l'apartat «Setze. Obligacions del beneficiari» de la Resolució per la qual es convoquen aquestes ajudes han d'entendre's referits als nous reglaments reguladors del període de programació 2021-2027, anteriorment referits i, així, la documentació justificativa (inclosos els documents electrònics) haurà de conservar-se durant un termini de cinc anys a partir del 31 de desembre de l'any en què l'autoritat de gestió efectue l'últim pagament al beneficiari, tal com s'estableix en l'article 82 del Reglament (UE) 2021/1060. Així mateix, els beneficiaris hauran d'ajustar-se a les normes sobre visibilitat, informació i comunicació, especialment les contingudes en l'article 50 d'aquest reglament.  
Per tot l'exposat, resolc:  
  
Que una vegada aprovat el programa «FSE+ Comunitat Valenciana» per al període comprés entre l'1 de gener de 2021 i el 31 de desembre de 2027, per decisió d'execució de la Comissió de 19 de desembre de 2022, i incloses en aquest programa les ajudes concedides a través de la Resolució de 30 de desembre de 2020, del director general de LABORA Servei Valencià d'Ocupació i Formació, per la qual es convoca, per a l'exercici 2021, el Programa de foment de la contractació indefinida de persones joves qualificades (AVALEM JOVES), en el marc del Sistema Nacional de Garantia Juvenil, correspon, de conformitat amb les normes d'informació, comunicació i visibilitat contingudes en els Reglaments (UE) 2021/1060 i 2021/1057, donar a conéixer que aquestes seran finançades al 60 % pel programa «FSE+ Comunitat Valenciana» i hauran d'ajustar-se a les normes establides en el Reglament (UE) 2021/1060 del Parlament Europeu i del Consell de 24 de juny de 2021 pel qual s'estableixen les disposicions comunes relatives al Fons Europeu de Desenvolupament Regional, al Fons Social Europeu Plus, al Fons de Cohesió, al Fons de Transició Justa i al Fons Europeu Marítim, de Pesca i d'Aqüicultura, així com les normes financeres per a aquests fons i per al Fons d'Asil, Migració i Integració, el Fons de Seguretat Interior i l'Instrument de Suport Financer a la Gestió de Fronteres i la Política de Visats i en el Reglament (UE) 2021/1057 del Parlament Europeu i del Consell de 24 de juny de 2021 pel qual s'estableix el Fons Social Europeu Plus (FSE+) i pel qual es deroga el Reglament (UE) núm. 1296/2013.  
  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que consideren convenient.  
  
València, 12 de maig de 2023.- El director general de LABORA Servei Valencià d'Ocupació i Formació: Enric Nomdedéu i Biosca.